Rikunarita-ORG/Wikinium huggingface dataset:
# ocean

Powjerch Atlantiskeho oceana.
Jako **ocean** (ze starogrjekšćiny Ὠκεανὸς („Okeanos“), *zemsku tačel wobćečaca wulka rěka*, personifikacija jako antikskeho Boha *Okeanos*) pomjenuja so najwjetše morja swěta – druhdy wužiwa so tež synonym **swětowe morjo**.

## Połoženje

Cyłkownje 71 % zemskeho powjercha su z morjemi (oceanami a pódlanskimi morjemi) pokryte. Woni koncentruja so na wódnej hemisferje, kotrejež centrum w hoberskim Pacifiku blisko Nowoseelandskeje leži. Na napřećiwnej krajnej hemisferje leža jenož Atlantiski ocean, Arktiski ocean a dźěle Južneho oceana kaž tež Indiskeho oceana.

## Rozdźělenje oceanow

Cyłkownje eksistuja pjeć oceanow:

* Arktiski ocean (*Sewjerne polarne morjo*),
* Atlantiski ocean (*Atlantik*),
* Indiski ocean (*Indik*),
* Ćichi ocean (*Pacifik*) a
* Antarktiski ocean (*Južne polarne morjo*).
# Fyzika

**Fyzika** (z grjekskeho φυσικός (*physikos*): *přirodny*, ze zakładu φύσις (*physis*): *přiroda*)
je wědomostny wobłuk, kiž wupruwuje masu, jeje kajkosće a zadźerženje při wotběhach. Kajkosće a poměry mjez nimi wopisuje zwjetša rěču matematiki přez fyzikaliske wulkosće.

## Zakładne wulkosće

Zakładnych wulkosćow je sydom (system SI): meter, kilogram, sekunda, kelvin, amper, kandela, mol.
# Asam

Asam w Indiskej
**Asam** (Asamisce: অসম) je zwjazkowy stat Indiskeje. Ma 29,2 milionaj wobydlerjow a přestrjeń wot 78.438 km², potajkim 372 wobydlerjow na kwadratnym kilometru. Statna stolica je Dispur, hačrunjež Guwahati je najwjetše město. Asam ma Asamisce jako jeničku zarjadnisku rěč, ale Bengalsce a Bodo płaćitaj jako oficielnej regionalnej rěči. W horach so wjele druhich rěčow wužiwa.

Asam leži w runinje rěki Bramaputra južnje Himalaje a mjezuje z Bhutanom a Arunačal Pradeš na sewjeru, Nagalandom, Manipurom a Mizoramom na wuchodźe, Tripuru a Bangladešom na juhu, Megalaju na juhozapadźe, kaž tež Zapadnej Bengalskej na zapadźe.

Asam je swojeho čorneho čaja dla swětodaloko znaty.

## Wobrazy

* Guwahati – najwjetše Asamske město
* Wisaty móst přez rěku Manas
* Čajowa plantaža
* Nosorohač w narodnym parku Kaziranga

## Wotkazaj

 **Commons: Asam** – Zběrka wobrazow, widejow a awdiodatajow
* Webstrony Asamskeho knježerstwa (jendźelsce)